 סימן כה - דיין שטעה מתי חוזר ומתי משלם. ובו ה' סעיפים:
אבל מי שאינו מומחה ולא קבלו אותו בעלי דינים אע''פ שנטל רשות הרי זה בכלל בעל זרוע ואינו בכלל הדיינים לפיכך אין דינו דין בין טעה בין לא טעה וכל אחד מבעלי דינים אם רצה חוזר ודן בפני ב''ד ואם טעה ונשא ונתן ביד חייב לשלם מביתו וחוזר ולוקח מבע''ד שנתן לו שלא כהלכה ואם אין לו להחזיר או שטמא או שהאכיל דבר המותר לכלבים ישלם כדין כל גורם להזיק שזה מתכוין להזיק הוא: